Domstolens dom (Niende Afdeling) af 22. maj 2014 – Kommissionen mod Italien
(Sag C-339/13)
»Traktatbrud – direktiv 1999/74/EF – artikel 3 og artikel 5, stk. 2 – forbud mod opdræt af æglæggende høner i ikke-stimulusberigede bure – opdræt af æglæggende høner i bure, som ikke opfylder de krav, der følger af dette direktiv«
1.                     Institutionernes retsakter – direktiver – medlemsstaternes gennemførelse – den bindende karakter af frister for gennemførelse (art. 288, stk. 3, TEUF) (jf. præmis 22)
2.                     Traktatbrudssøgsmål – Domstolens prøvelse af søgsmålsgrundlaget – relevante forhold – forholdene ved udløbet af den i den begrundede udtalelse fastsatte frist (art. 258 TEUF) (jf. præmis 25)
3.                     Traktatbrudssøgsmål – objektiv karakter – traktatbruddets oprindelse – ingen betydning (art. 258 TEUF) (jf. præmis 28)
4.                     Medlemsstater – forpligtelser – gennemførelse af direktiver – traktatbrud – begrundet i interne forhold – ikke tilladt (art. 258 TEUF) (jf. præmis 29)
Angående
Traktatbrud – tilsidesættelse af artikel 3 og artikel 5, stk. 2, i Rådets direktiv 1999/74/EF af 19. juli 1999 om mindstekrav til beskyttelse af æglæggende høner (EFT L 203, s. 53).
Konklusion
1)
Den Italienske Republik har tilsidesat sine forpligtelser i henhold til artikel 3 og artikel 5, stk. 2, i Rådets direktiv 1999/74/EF af 19. juli 1999 om mindstekrav til beskyttelse af æglæggende høner, idet den ikke har sikret, at æglæggende høner fra den 1. januar 2012 ikke længere opdrættes i ikke-stimulusberigede bure.
2)
Den Italienske Republik betaler sagens omkostninger.